FN บวก 3% คาดกำไร Q1 โตแกร่ง หลังรับรู้ยอดขายสาขาอยุธยาเต็มไตรมาส
FN บวก 3% ล่าสุด ณ เวลา 15.23 น. ราคาอยู่ที่ 7.40 บาท บวก 0.20 บาท หรือ 2.78% สูงสุดที่ 7.45 บาท ต่ำสุดที่ 7.25 บาท มูลค่าซื้อขายที่ 47.97 ล้านบาท โบรกฯ แนะ “ซื้อ” ชูเป้า 9.90 บาท คาดกำไร Q1 โต 16% หลังรับรู้ยอดขายสาขาอยุธยาเต็มไตรมาส
28 เม.ย. 2560

ผู้สื่อข่าวรายงานว่า ราคาหุ้นบริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ณ เวลา 15.23 น. ราคาอยู่ที่ 7.40 บาท บวก 0.20 บาท หรือ 2.78% สูงสุดที่ 7.45 บาท ต่ำสุดที่ 7.25 บาท มูลค่าซื้อขายที่ 47.97 ล้านบาท

ด้านบล.บัวหลวง แนะนำ “ซื้อ” ราคาเป้าหมาย 9.90 บาท/หุ้น โดยฝ่ายวิจัยมองว่ายอดขายสาขาเดิมในไตรมาส 1/60 มีแนวโน้มลดลง5% จากเดิมที่คาดการณ์ไว้ว่าจะเติบโต 3% เนื่องจากการบริโภคในประเทศที่ยังคงชะลอตัว แม้ยอดขายสาขาเดิมจะปรับตัวลดลง แต่ยอดขายรวมน่าจะยังคงเติบโตได้ 4.5%จากปีก่อน เป็น 270 ล้านบาทเนื่องจากยังได้รับแรงหนุนจากรายได้ของสาขาใหม่ที่อยุธยาซึ่งคาดว่าจะมาชดเชยการลดลงของยอดขายเดิมได้ทั้งหมด
โดยคาดว่ายอดขายสาขาเดิมจะลดลง แต่แนวโน้มกำไรในไตรมาส 1/60 ยังมีโอกาสเติบโตได้ 16% จากปีก่อน เนื่องยอดขายที่คาดว่าจะเพิ่มขึ้นจากการรับรู้รายได้เต็มไตรมาสของสาขาอยุธยา รวมถึงอัตรากำไรขั้นต้นที่เพิ่มขึ้นจาก 44.6 % ในไตรมาส 1/59 เป็น 45.9 % ในไตรมาส 1/60 เนื่องจากสัดส่วนของสินค้า House brand  ที่เพิ่มขึ้นจาก 66 %ในไตรมาส 1/59 เป็น 66.5 %